Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az MFB esetében a 2001. évi XX. törvény 8. § (7) bekezdése a) pontjában foglalt korlátozás feletti részt kell
Paragraph Index: 665

3.B FIZETÕKÉPESSÉGI MUTATÓ SZÁMÍTÁS A jelentés célja A táblázat a fizetõképességi mutató számításának ellen- õrzésére szolgál, amely a hitelintézet mérlegben kimutatott, és mérlegen kívüli tételeinek, ügyeleteinek kockázati felmérése alapján készül. A jelentés kitöltése Az eszköztételek súlyozása mellett összevontan tartalmazza a függõ és jövõbeni kötelezettségek súlyozott értékét, valamint a származtatott termékek partnerkockázatának választott módszer szerinti értékét. Az eszközök súlyozását a fizetõképességi mutató (a továbbiakban: FKM) számításáról szóló PM rendelet tartalmazza. A rendelet szerint a számítást csak a nem-kereskedési könyvben nyilvántartott eszközökre és mérlegen kívüli tételekre kell vonatkoztatni. Az eszközöket könyv szerinti (nettó) értéken, a mérlegen kívüli tételeket — a származtatott ügyletek kivételével — céltartalékkal csökkentett nyilvántartási értéken kell szerepeltetni. A korrigált mérlegfõösszeg számítása során az aktív elhatárolásokat azon kockázati súllyal kell szerepeltetni, ami a hozzá kapcsolódó tételre is vonatkozik. Ennek megfelelõen az egyes banki könyvi tételekhez kapcsolódó elhatárolásokat abban a sorban (sorokon) kell feltüntetni, amelybe az adott tétel tartozik. Így a kereskedési könyvi tételekhez kapcsolódó elhatárolások a kereskedési könyv eszköztételei közé sorolódnak. A származtatott termékek közül a kiírt opciókat más mérlegen kívüli tételhez hasonlóan céltartalékkal csökkentett nyilvántartási értéken, az egyéb származtatott ügyleteket a fizetõképességi mutató számításáról szóló PM rendelet szerint választható módok egyikén kell közölni. A táblázat az eszközök száz százaléknál alacsonyabb súlyozását — a rendeletben elõírt feltételek és tényezõk szerint — külön csoportokba sorolja. A jelentésben szerkezetileg elkülönülnek a pénzeszközök, a teljes mértékben tõkével fedezendõ tételek, a követelés kötelezettje, illetve a hitelviszonyt megtestesítõ értékpapír kibocsátója miatti alacsonyabb súlyozás, a garantõr, illetve készfizetõ kezességvállaló személye miatti alacsonyabb súlyozás és a biztosítékba helyezett, hitelviszonyt megtestesítõ értékpapír kibocsátója szerinti alacsonyabb súlyozás. A tõkével fedezendõ összegeknél csak a közvetlen, a hitelintézet mérlegében szereplõ tételek miatti korrekciók szerepelhetnek, a közvetett tulajdonlás miatti szavatoló tõke levonásokat nem szabad figyelembe venni. Azokban az esetekben, amikor a száz százalékosnál alacsonyabb eszközsúlyozás valamilyen feltételhez kötött, az eszköz a táblázatban két soron található. Az egyik sorba kerül az az érték, amely mögötti eszközök teljesítik a jogszabályi feltételt, a másik mögé, amelyek nem. A jogszabályi feltétel a fizetõképességi mutató számítására vonatkozó rendeletben elõírtak szerinti alacsonyabb súlyozással (és nem a teljes kockázattal) történõ figyelembevételt jelenti. A jogszabályi feltételnek nem megfelelõ hányad az adott tételeknek az a része, amely továbbra is 100% súllyal szerepel a fizetõképességi mutató (FKM) számításában. A Nem száz százalékos súlyú súlyozott tételek összesen sorban összegezni kell mindazon nevesített eszköztételeket, amelyek súlya kisebb, mint száz százalék. Az a) oszlopban ezen tételek teljes (mérleg szerinti nettó) összege, a Súlyozott érték oszlopban már a jogszabály által meghatározott mértékkel számításba vett összege szerepel. A Súlyozott érték oszlopban a 0%-os súlyozású eszközökhöz nem írható be adat, mivel ezek súlyozott értéke nulla. A Száz százalékos súlyú eszköztételek sorban összegezni kell a 0%-os (3B521. sor), illetve a 20%-os (3B522. sor) súlyozásnak nem megfelelõ feltételek miatt 100%-os súlyozású tételeket, a Felügyelet közzététele alapján 100%-os súlyozású eszközöket és a fizetõképességi mutatóról szóló jogszabály alapján 100%-os súlyozású eszközöket. Az összegnek meg kell egyeznie azzal az értékkel, amely a 12. sor értékébõl a 2, 3, és 4, sorok a) oszlopa összegének levonásával adódik. [52. sor c) oszlop értéke] A mérlegen belüli és mérlegen kívüli súlyozott tételek összegzéséhez át kell vezetni a 3.C táblából a függõ kötelezettségek [3C.1 sor n)] és az egyéb jövõbeni kötelezettségek [3C.2 sor n)] súlyozott értékének a 3C.3 sor n) oszlopában összesített összegét, külön sorban a kiírt opciók, valamint a származtatott ügyletek együttes súlyozott értékét. A 63. sorban kell a származtatott ügyletek, illetve a kiírt opciók súlyozott értékét összesíteni. 2004/28/II. szám A 63.1 sorba kell a származtatott ügyletek partnerkockázatával kapcsolatos súlyozott értéket a 3.E, 3.F, illetve a 3G táblázatokból összesítve átvezetni. Piaci árazás esetén a partnerkockázat súlyozott értékét a 3.E 3.F táblázatok

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes